Document ID: 32005D0107

KOMISIJOS SPRENDIMAS
2005 m. vasario 2 d.
iš dalies keičiantis Sprendimo 2002/308/EB, nustatančio patvirtintų zonų ir patvirtintų ūkių, atsižvelgiant į vienos ar kelių žuvų ligų - virusinės hemoraginės septicemijos (VHS) ir infekcinės hemotopoetinės nekrozės (IHN) - paplitimą, sąrašus, I ir II priedus
(pranešta dokumentu Nr. K(2005) 188)
(Tekstas svarbus EEE)
(2005/107/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. sausio 28 d. Tarybos direktyvą 91/67/EEB dėl gyvūnų sveikatos reikalavimų, reglamentuojančių akvakultūros gyvūnų ir jų produktų teikimą į rinką (1), ypač į jos 5 ir 6 straipsnius,
kadangi:
(1)
Komisijos sprendime 2002/308/EB (2) pateikiamas patvirtintų zonų ir patvirtintų žuvininkystės ūkių, esančių nepatvirtintose zonose, atsižvelgiant į tam tikras žuvų ligas, sąrašas.
(2)
Prancūzija pateikė įrodymus dėl patvirtintų zonų, atsižvelgiant į VHS ir IHN paplitimą, statuso suteikimo tam tikroms jos teritorijoje esančioms zonoms. Pateikti dokumentai rodo, kad šios zonos atitinka Direktyvos 91/67/EEB 5 straipsnyje apibrėžtus reikalavimus. Dėl to jos turi teisę į patvirtintos zonos statusą ir turėtų būti įtrauktos į patvirtintų zonų sąrašą.
(3)
Danija, Prancūzija ir Italija pateikė įrodymus dėl patvirtintų ūkių, esančių nepatvirtintose zonose, atsižvelgiant į VHS ir IHN paplitimą, statuso suteikimo tam tikriems jų teritorijose esantiems ūkiams. Pateikti dokumentai rodo, kad šie ūkiai atitinka Direktyvos 91/67/EEB 6 straipsnyje apibrėžtus reikalavimus. Dėl to jie turi teisę į patvirtinto ūkio, esančio nepatvirtintoje zonoje, statusą, ir turėtų būti įtraukti į patvirtintų ūkių sąrašą,
(4)
Komisijos sprendime 2003/634/EB patvirtinamos ir išvardijamos valstybių narių (3) pateiktos programos, kuriomis siekiama gauti patvirtintų zonų ir patvirtintų ūkių dėl VHS ir IHN statusą. Italija pranešė, kad dvi tuo sprendimu patvirtintos programos jau užbaigtos. Pateikti dokumentai rodo, kad vienas ūkis atitinka patvirtintam ūkiui, esančiam nepatvirtintoje zonoje, keliamus reikalavimus, ir dėl to jis turėtų būti įtrauktas į patvirtintų ūkių sąrašą, o patvirtintų zonų statuso reikalavimus atitinka viena zona, ir ją reikėtų įtraukti į patvirtintų zonų sąrašą.
(5)
Dėl šios priežasties reikėtų atitinkamai iš dalies pakeisti Sprendimą 2002/308/EB.
(6)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2002/308/EB iš dalies keičiamas taip:
1)
I priedas yra pakeičiamas šio sprendimo I priedu.
2)
II priedas yra pakeičiamas šio sprendimo II priedu.
2 straipsnis
Šis sprendimas yra skirtas valstybėms narėms.
Priimta Briuselyje, 2005 m. vasario 2 d.

Labels: 0
6